شەفەق نیوز/ وەزارەت خوەنەواری باڵا لە هەرێم کوردستان، ئمڕوو یەکشەممە، دەسکردن وە بەشەوکردن دەرماڵەی خوەنەوارەیل راگەیان.
وەزارەتەگە لە بەیاننامیگ رەسیە ئاژانس شەفەق نیوز وت: دەرماڵەگە ئەرا مانگ پەنج ئمساڵە، وداوا لە خوەنەوارەیل کرد روی وەرەو بەش ژمێریاری بکەن تا دەرماڵەگە وەربگرن.
وەرجەیە، ئەنجومەن وەزیرەیل هەرێم کوردستان رەزامونی لەبان دووارە خەرجکردن دەرماڵەی خوەنەوارەیل زانکۆ وپەیمانگایل دا، دویای بڕینی ئەرا چەن ساڵیگ.
دەرماڵە مانگانەگە رەسێدە ٦٠ هەزار دینار عراقی ئەرا خوەنەوارەیل ناو شارەیل، و ١٠٠ هەزار دینار ئەرا خەڵک قەزا وناحیەیل.
